ועדת החוקה, חוק ומשפט, כנסת 25, פרוטוקול מספר 99, 2023-06-13 00:00

שמחה רוטמן: שלום רב, אני מתכבד לפתוח את ועדת החוקה, חוק ומשפט של הכנסת

שמחה רוטמן:  כפי שפרסמנו, זו הצבעה שדחינו מאתמול

שמחה רוטמן:  לא דיון

שמחה רוטמן:  רק אקריא את הנוסח לפרוטוקול, של ההחלטה שהועברה והוקראה גם אתמול

שמחה רוטמן:       בדיוני ועדת החוקה, חוק ומשפט בדו"ח ועדת מררי ובמה שכונתה פרשת הפגסוס, שהחלו עוד בזמן כהונת הכנסת ה-24 והמשיכו בכנסת זו, נותרו מספר סימני שאלה גדולים ביותר, שללא חקירת עומק של מי שבידו סמכות חקירה, לא יוכלו לקבל מענה

שמחה רוטמן:      לצד החיזוק על ההכרה בתקלות העבר המערכתיות, וחידוד ההנחיות מכאן ולהבא על המותר והאסור בשימוש ברוגלות במסגרת חקירות משטרה והאזנות סתר, אין ספק שבמשך זמן לא קצר, משטרת ישראל עשתה שימוש בכלי ששאב מידע שאוחסן במכשירים סלולריים, ולא רק בהאזנה לתקשורת בין מחשבים או לשיחות טלפון

שמחה רוטמן:      אפיוני אותו מידע השתנו במהלך השנים

ולדימיר בליאק: באמת אין ספק או רק כתוב בהחלטה?     

שמחה רוטמן: אין ספק

שמחה רוטמן:      בהתאם להתאמות שבוצעו בכלים הטכנולוגיים

שמחה רוטמן:      הנושאים המרכזיים שלשמם נדרשות סמכויות חקירה הינם:     1

שמחה רוטמן:  שאלת השימוש במידע האסור, בתוך המערך הטכנולוגי של משטרת ישראל ובגופי המודיעין, התביעה והחקירה

שמחה רוטמן:      2

שמחה רוטמן:  המודעות ליכולותיהם של הכלים הללו בשלבי הרכש ובשלבי קבלת האישורים הפרטניים לשימוש בהם מאת בית המשפט

שמחה רוטמן:      אשר על כן אנו קוראים לממשלת ישראל לעשות שימוש בסמכותה על פי חוק ולהקים ועדת חקירה או ועדת בדיקה ממשלתית בראשות שופט שתקבל סמכויות חקירה כפי שדורש החוק, כדי לברר את הטעון בירור

שמחה רוטמן:      אני מעלה זאת להצבעה

שמחה רוטמן:  מי בעד – ירים את ידו

שמחה רוטמן:  מי נגד? מי נמנע?         הצבעה         

שמחה רוטמן: בעד – 8, נגד – 2, אין נמנעים

שמחה רוטמן:  אני קובע כי ההחלטה התקבלה בנוסח שהוצג לוועדה

שמחה רוטמן:      תודה רבה, הישיבה נעולה